Flashdance

***Flashdance*** , el ze un film statunitense de'l 1983 direto da Adrian Lyne.

El film scrito da Thomas Hedley e Joe Eszterhas, el ga łansà ła protagonista Jennifer Beals, a l'època vintene, e'l ghe ga fazesto conóser a'l grando pùblego el rezista britànego.

## Trama
Ła dezdotene Alex Owens ła łaora cofà saldadora de zorno e cofà bałerina inte un łocałe noturno, coltivando el sonjo de entrar a l'Academia de Dansa de Pittsburgh.

Ła se ałena senza sosta, ma cuando che ła va a ła scoła par partesipar a n'audision, ła se fa ciapar da'l scorajamento e ła renunsia. Na note inte'l łocal dove che ła se ezibise ła incontra Nick Hurley, só cao in fàbrega. I do i se piaze, ma Alex no ła retien coreto scumisiar na rełasion co'l propio cao.

Inte i zorni drio un ecuivoco parsonajo, Carlos, el serca de convinser Alex e ła só amiga Jeanie a ndar a łaorar inte'l só strip club. Łe toze łe refiuda, ma soło l'intarvento de Nick el farà mołar Carlos, romai pasà ai menasi. Cusì Alex ła taca frecuentar Nick e de łà a breve i do i se cata łigà inte na pasionada storia d'amor.

Inte'l fratenpo, Alex ła se incorze de èsar stada amesa a na audision a l'Academia de Dansa; ma cuesto grasie a na racomandasion de Nick. Tra miłe dubi ła se prezenta a'l provin. E anca se l'emosion ła ghe fa zbałiar el primo paso, co corajo ła cominsia da novo e ła se łansa inte ła só strasinante coreografia: un parfeto insieme de dansa clàsega, moderna e breakdance, che ła ghe parmete de conseguir l'amision.

## Produsion
Ła protagonista Jennifer Beals ła gaveva ben cuatro controfegure che ła sostituiva durando łe sene de bało; una de 'st'altre controfegure (inte ła curta sena de breakdance de'l bałeto d'audision) ła jera in realtà un omo, el bałarìn de orìzene portoregana Richard Colòn, pì noto co'l nome d'arte Crazy Legs. Ła notisia ła ze stà confermà da Michael Sembello durando na pontada de *[[Matricole & Meteore]]*. Ła só controfegura prinsipałe par łe sene de bało ła ze stà l'atora e bałarina franseze Marine Jahan. L'incuadraùra in cui Alex ła se zlansa a'l rałentador traverso l'aria, durando ła secuensa de l'audision, ła ze stà intarpretada da Sharon Shapiro, na ginasta.

Adrian Lyne no l'è stà el primo rejista ciamà par el film. Prima de łu el film l'è stà ofrìo a David Cronenberg, che'l ga refiudà, e a Brian De Palma, che parò el zera za inpenjà inte łe repreze de *[[Scarface (film 1983)|Scarface]]*.

Inte ła sena de ła gara de patinagio so'l giaso de l'amiga de Alex, Jeanie, el brano che'l conpanja ła secuensa el ze *[[Gloria/Aria di lei|Gloria]]*, suceso de Umberto Tozzi, intarpretada da Laura Branigan.

## Cołona sonora
El brano portante de'l film, *[[Flashdance... What a Feeling]]*, el ga vinsesto l'Oscar cofà mejo canson de'l 1983. Conposta da Giorgio Moroder (mùzeghe) e Keith Forsey (parołe) e intarpretada da Irene Cara, ła ga deventà na hit restełando anca nantri premi tra i cuałi el Golden Globe.

N'altro suceso traesto da'l film, *[[Maniac (Michael Sembello)|Maniac]]* de Michael Sembello, ispirada a'l film horror omònemo, el ze stà anca candidà a l'Oscar.

Fra łe altre canson incluze inte ła cołona sonra, anca *Lady, Lady, Lady* de Joe Esposito, *I'll Be Here Where The Heart Is* de Kim Carnes e *Love Theme from Flashdance* de Helen St. John.

Eco ła track list conpleta:
* 1 - *[[Flashdance... What a Feeling]]* - Irene Cara
* 2 - *He's a Dream* - Shandi
* 3 - *Love Theme from Flashdance* - Helen St. John
* 4 - *Manhunt* - Karen Kamon
* 5 - *[[Lady, Lady, Lady]]* - Joe Esposito
* 6 - *Imagination* - Laura Branigan
* 7 - *Romeo* - Donna Summer
* 8 - *Seduce Me Tonight* - Cycle V
* 9 - *I'll Be Here Where The Heart Is* - Kim Carnes
* 10 - *[[Maniac (Michael Sembello)|Maniac]]* - Michael Sembello

## Distribusion
El film el ze stà distribuìo inte łe sałe sinematogràfeghe statunitensi inte l'avril de'l 1983. In Itałia el ze stà prezentada in previa vista, el 1º setenbre de l'isteso ano, a ła 40ª Mostra intarnasionałe d'arte sinematogràfega de Venesia inte ła sesion "Venezia Notte".

### Data de usida
Algune date de usida intarnasionałe inte'l córer dei ani łe ze stàe:
*15 apriłe 1983 inte i Stati Unìi (*Flashdance*)
*30 zunjo 1983 inte'l Renjo Unìo (*Flashdance*)
*14 łujo 1983 inte i Paezi Basi (*Flashdance*)
*16 łujo 1983 in Japon (*フラッシュダンス*)
*5 agosto 1983 in Austrałia (*Flashdance*)
*2 setenbre 1983 in Zarmania Ovest (*Flashdance*)
*14 settembre 1983 in Francia (*Flashdance*)
*27 ottobre 1983 in Italia
*11 novenbre 1983 in Portogało (*Flashdance*)

## Notasion